L 190/8 Jurnalul Oficial al Uniunii Europene 28.6.2014 REGULAMENTUL (UE) NR. 715/2014 AL COMISIEI din 26 iunie 2014 de modificare a anexei III la Regulamentul (CE) nr. 1166/2008 al Parlamentului European și al Consiliului privind anchetele structurale în agricultură şi ancheta privind metodele de producție agricolă, în ceea ce privește lista caracteristicilor care trebuie să fie colectate în cadrul anchetei din 2016 referitoare la structura exploatațiilor agricole (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1166/2008 al Parlamentului European și al Consiliului din 19 noiembrie 2008 privind anchetele structurale în agricultură și ancheta privind metodele de producție agricolă (), în special articolul 7 alineatul (2), întrucât: (1) Regulamentul (CE) nr. 1166/2008 prevede un program de anchete privind structura exploatațiilor agricole până în 2016. (2) Este necesar să se colecteze date pentru monitorizarea punerii în aplicare a măsurilor legate de revizuirea politicii agricole comune după 2013. În plus, este necesar să se colecteze date pentru monitorizarea punerii în aplicare a măsurilor legate de dezvoltarea rurală (). (3) Există o lipsă de informații statistice privind utilizarea nutrienților, a irigațiilor și a diferitelor metode de producție agricolă, legate de datele structurale, la nivelul exploatațiilor agricole individuale. Prin urmare, este necesar să se îmbunătăţească culegerea de informații privind nutrienții, utilizarea apei şi metodele de producție agricolă referi- toare la exploatațiile agricole, să se obţină statistici suplimentare pentru dezvoltarea politicii de agromediu și să se îmbunătăţească calitatea indicatorilor de agromediu. (4) Modificarea listei de caracteristici se bazează pe principiul că sarcina totală va rămâne echilibrată de faptul că adăugarea de noi variabile pentru a răspunde evoluției şi creşterii nevoilor de date statistice agricole care rezultă din noua politică agricolă comună în perspectiva anului 2020, în special în ceea ce privește îmbunătățirea perfor- manțelor sale de mediu și, în consecință, obținerea indicatorilor de agromediu corespunzători, va fi compensată prin renunțarea la acele variabile care au devenit caduce ca urmare a modificărilor aduse legislației conexe și prin suspendarea punctuală a colectării anumitor variabile în 2016, ținând cont de faptul că nivelul contribuției finan- ciare a UE la anchetă va rămâne același. (5)  Prin urmare, Regulamentul (CE) nr. 1166/2008 ar trebui modificat în consecință. (6)  Măsurile prevăzute de prezentul regulament sunt conforme cu avizul Comitetului permanent pentru statistică agricolă, ADOPTĂ PREZENTUL REGULAMENT: Articolul 1 Anexa III la Regulamentul (CE) nr. 1166/2008 se înlocuieşte cu anexa la prezentul regulament. () JOL321,1.12.2008, p. 14. (') Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului OL 347, 20.12.2013, p. 487).